Diari Oficial de la Generalitat Valenciana


Sumari del DOGV 7307, del 01-07-2014 (2014/5824)

RESOLUCIÓ de 2 de juny de 2014, de la Conselleria d'Educació, Cultura i Esport, per la qual es modifica l'autorització al centre docent estranger Valencia Montessori School, de València.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7307

Data del DOGV
:   01-07-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/5824


Data del document
:   02-06-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 2 de juny de 2014, de la Conselleria d'Educació, Cultura i Esport, per la qual es modifica l'autorització al centre docent estranger Valencia Montessori School, de València. [2014/5824]  
L'expedient ha sigut iniciat a instància del representant de l'entitat titular del centre docent amb sistema educatiu estranger a Espanya Valencia Montessori School, amb número de codi 32004819, de València, per la qual sol·licita l'autorització plena per a impartir ensenyances des del curs Early Years (d'1 any d'edat) fins al curs de Year 1 (de 6 anys d'edat) del Currículum Nacional d'Anglaterra i País de Gal·les, per a 60 escolars en els cursos mencionats, i autorització temporal per a impartir ensenyances des del curs Year 2 (de 6 anys d'edat) fins al curs Year 4 (de 9 anys d'edat) fins al 8 de novembre de 2015.  
La titularitat del centre presenta certificats, de data 21 de novembre de 2013, expedits per la representació diplomàtica britànica acreditada a Espanya, British Council, en què s'acrediten estes autoritzacions per als cursos anteriorment detallats fins a les pròximes inspeccions, que tindran lloc durant el segon semestre de l'any 2015, per a l'autorització temporal, i el segon semestre de 2019, per a l'autorització plena.  
  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 806/1993, de 28 de maig (BOE 23.06.1993), sobre règim de centres estrangers a Espanya, i la restant legislació aplicable.  
Vista la proposta del director general de Centres i Personal Docent de data 2 de juny de 2014, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
  
Primer  
Modificar l'autorització al centre següent, en els termes i condicions que a continuació s'especifiquen:  
Denominació genèrica del centre: centre privat estranger.  
Denominació específica del centre: Valencia Montessori School.  
Titular: Momo School, Societat Limitada.  
Domicili: av. Pío Baroja, núm. 3.  
Localitat: València (46872).  
Província: València.  
Codi: 10690086.  
Ensenyances que s'autoritzen i capacitat:  
S'autoritza la impartició del Currículum Nacional d'Anglaterra i País de Gal·les, amb caràcter ple, fins a final del segon semestre de l'any 2019, des del curs Early Years (d'1 any d'edat) fins al curs Year 1 (de 6 anys d'edat), amb capacitat màxima per a 60 escolars.  
  
S'autoritza la impartició del Currículum Nacional d'Anglaterra i País de Gal·les, amb caràcter temporal, fins a final del segon semestre de l'any 2015, des del curs Year 2 (de 6 anys d'edat) fins al curs Year 4 (de 9 anys d'edat), amb una capacitat màxima de 30 escolars.  
Alumnat autoritzat: espanyol i estranger.  
  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària, segons el que establix l'article 8 del Reial Decret 806/1993.  
  
Tercer  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Quart  
La present resolució tindrà efectes des de la data en què es dicte.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE núm.167, de 14.07.1998), contra el present acte que posa fi a la via administrativa es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar des de l'endemà de ser publicada en el Diari Oficial de la Comunitat Valenciana.  
  
València, 2 de juny de 2014.- La consellera d'Educació, Cultura i Esport. Per delegació atorgada per Resolució de 26 de març de 2013 (DOCV 6993, 28.03.2013), el secretari autonòmic d'Educació i Formació: Rafael Carbonell Peris.